text: মধুপুর কলেজ বাংলাদেশের টাঙ্গাইল জেলার মধুপুর উপজেলায় অবস্থিত একটি ডিগ্রি কলেজ। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের ডিগ্রি প্রদান করে।
  
  অবস্থান
  মধুপুর কলেজ মধুপুর উপজেলা জিরো পয়েন্ট থেকে ১ কিলোমিটার উত্তর দিকে এন৪০১ (মধুপুর-ময়মনসিংহ মহাসড়ক) সড়কের পাশে অবস্থিত।
  
  ইতিহাস
  মধুপুর রাণী ভবানী পাইলট উচ্চ বিদ্যালয়ের তৎকালীন প্রধান শিক্ষক মহেন্দ্র লাল বর্মন ১৯৭২ সালে মধুপুর কলেজ প্রতিষ্ঠা করেন। প্রতিষ্ঠার শুরুতে রাণী ভবানী উচ্চ বিদ্যালয়ের ক্যাম্পাসে কলেজের কার্যক্রম শুরু হয়। কলেজটির প্রতিষ্ঠাকালীন অধ্যক্ষ ছিলেন নূরুল ইসলাম। কলেজটি ১৯৭৪ সালে উচ্চ মাধ্যমিক কলেজ হিসেবে, ১৯৮৪ সালে স্নাতক (ডিগ্রি) ও ১৯৯৮ সালে স্নাতক (সম্মান) শ্রেণীর সরকারি স্বীকৃতি লাভ করে। বর্তমানে কলেজটির অধ্যক্ষ মোঃ মোন্তাজ আলী।
  
  শিক্ষাক্রম
  মধুপুর কলেজে বর্তমানে উচ্চ মাধ্যমিক সার্টিফিকেট পর্যায়ে বিজ্ঞান, ব্যবসায় শিক্ষা ও মানবিক শাখা, স্নাতক (ডিগ্রি) পর্যায়ে সামাজিক বিজ্ঞান, বিজ্ঞান, কলা ও ব্যবসায় শিক্ষা শাখা ও স্নাতক (অনার্স) পর্যায়ে ইসলামের ইতিহাস ও সংস্কৃতি এবং সমাজবিজ্ঞান বিষয়ে পাঠদান করা হয়।
  
  তথ্যসূত্র
  
  বিষয়শ্রেণী:১৯৭২-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:মধুপুর উপজেলা
  বিষয়শ্রেণী:টাঙ্গাইল জেলার শিক্ষা প্রতিষ্ঠান
title: মধুপুর কলেজ